|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода- 13.12.2019 г. - 19.12.2019 г. (51-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 120 остри заразни заболявания, от които 83 са случаите на грип и остри респираторни заболявания (ОРЗ).

Общата заболяемост от грип и ОРЗ за областта 99,28%оо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 30 | 26 | 13 | 10 | 4 | 83 | 99,28 %оо |

Регистрирани остри заразни болести (ОЗБ) - 37 случая, от които:

* въздушно- капкови инфекции: 28 случая, от които 26 случая на варицела, 1 случай на скарлатина и 1 случай на туберкулоза;
* чревни инфекции: 8 случая, от които 7 случая на ентероколит и 1 случай на хепатит тип А;
* инфекции с множествен механизъм на предаване: 1 случай на сифилис;

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Проверки на обекти в лечебни заведения за болнична и извънболнична медицинска помощ - 105 бр. Няма констатирани нарушения.

Извършени са епидемиологични проучвания на регистрирани заразни болести - 37 бр.

Лабораторен контрол на противоепидемичния режим в лечебни заведения за болнична и извънболнична медицинска помощ – 68 проби. Няма нестандартна проба.

В отдел Медицински изследвания са изработени 108 проби. Няма нестандартни проби.

# През **консултативния кабинет по СПИН /КАБКИС/** е преминало 1 лице.

# На територията на област Добрич през текущата седмица няма регистрирани хранителни взривове.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 2 броя проверки на лечебни заведения за извънболнична помощ. Няма установени нарушения. Подготвени и изпратени документи за промяна в обстоятелствата към Изпълнителна Агенция Медицински надзор за издаване удостоверения на ЛЗ – 2 бр.

Няма постъпили искания от учебни и детски заведения за проверка на достоверността на издадените медицински бележки за извиняване на отсъствия на деца/ученици.

Издадени заповеди за промяна на състава на ЛКК или промяна часовете за заседания – 3 бр.

За периода в РКМЕ са приети и обработени 316 медицински досиета, извършени са 123 справки, изготвени са 99 преписки и 790 бр. МЕД за протокола за ТП на НОИ, проверени са 78 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ. Разгледани са **5** проектни документации, във връзка с това са издадени **2** здравни заключения и **3** становища по документи, по процедурите на ЗООС.

Издадени са **3** становища за държавни приемателни комисии (ДПК) на строежи, като участие е взето в **1** ДПК.

Извършени са **15** проверки на обекти с обществено предназначение (ООП) в процедура по регистрация, вкл. и по изпълнение на предписания. По повод неизпълнение на **18** предписания са издадени **18** отказа за регистрация. Регистриран съгласно Закона за здравето е **1** ООП.

През периода са извършени общо **48 основни проверки** по текущия здравен контрол. Реализираните **насочени проверки са** **общо 66: 37** от тях са извършени във връзка с контрола по тютюнопушенето и продажбата на алкохол; **18** са контрол върху ДДД-мероприятията; **7** - по изпълнение на издадени хигиенни предписания и заповеди, **1** проверка по спазване на седмично разписание в учебно заведение, **3** – във връзка с постъпили жалби и сигнали.

Лабораторен контрол:

Питейни води: не са пробонабирани.

Води от минерални водоизточници - не са пробонабирани.

Води за къпане:

• Басейни - физико-химичен и микробиологичен контрол – **1** проба – съответства на нормативните изисквания.

• Морски води - не са пробонабирани.

Лечебна кал - не е пробонабирана.

Козметични продукти: физико-химичен контрол – **2** проби – съответстват на нормативните изисквания.

Биоциди и дезинфекционни разтвори – не са пробонабирани.

Физични фактори на средата:

Във връзка с планов здравен контрол в **2** обекта са извършени **9** **бр.** измервания на осветление – отговарят на нормативните изисквания.

По отношение на констатираните отклонения от здравните норми са предприети следните **административно-наказателни мерки:**

- издадени са **6** предписания за провеждане на хигиенни мерки;

 - съставен е **1** акт за установени административни нарушения, на физическо лице.

**Дейности по профилактика на болестите и промоция на здравето (ПБПЗ):**

Извършени са 2 контролни проверки относно изпълнение на предписание в бюфет, разкрит на територията на учебно заведение в гр. Каварна и постъпил сигнал за неспазване изискванията на Наредба №37 на МЗ за осигуряване на здравословно хранене на учениците в бюфет, находящ се в учебно заведение, гр. Балчик.

Проведени са **5** обучения на 82 лица в учебни заведения от гр. Добрич. Оказана **3 бр.** методична дейност на 5 лица (педагози и медицински специалисти).

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **13.12.2019 г. - 19.12.2019 г.** по чл. 56 от Закона за здравето са извършени 53 проверки в 53 обекта (8 детски и учебни заведения, 21 лечебни и здравни заведения, 19 други закрити обществени места по смисъла на § 1а от допълнителните разпоредби на Закона за здравето, 5 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р СВЕТЛА АНГЕЛОВА**

*Директор на Регионалната здравна инспекция-Добрич*